อาร์ชดยุกคาร์ล ลุดวิก แห่งออสเตรีย (2461-2550)

อาร์ชดยุกคาร์ล ลุดวิกแห่งออสเตรีย (พระนามเต็ม: คาร์ล ลุดวิก มาเรีย ฟรานซ์ โจเซฟ ไมเคิล กาเบรียล แอนโตนิอุส โรเบิร์ต สเตฟาน พิอุส เกรเกอร์ อิกเนเชียส, Carl Ludwig Maria Franz Joseph Michael Gabriel Antonius Robert Stephan Pius Gregor Ignatius von Habsburg-Lorraine) ประสูติเมื่อวันที่ 10 มีนาคม พ.ศ. 2461 ณ กรุงเวียนนา ประเทศออสเตรีย เป็นพระราชโอรสองค์ที่ 4 และพระราชบุตรองค์ที่ 5 ในสมเด็จพระจักรพรรดิคาร์ลที่ 1 และสมเด็จพระจักรพรรดินีซีต้าแห่งออสเตรีย และเป็นพระอนุชาในสมเด็จพระจักรพรรดิอ๊อตโต้อีกด้วย

หลังสิ้นสุดสงครามโลกครั้งที่ 1 ซึ่งหลังจากการล้มล้างระบอบกษัตริย์แล้ว พระองค์และพระราชวงศ์ซึ่งนำโดยสมเด็จพระจักรพรรดิคาร์ล พระราชบิดา ๆด้เสด็จลี้ภัยไปยังประเทศสวิตเซอร์แลนด์เป็นที่แรก จากนั้นจึงทรงอพยพไปยังที่เกาะมาไดรา ประเทศโปรตุเกส ซึ่งเป็นที่ที่พระราชบิดาของพระองค์เสด็จสวรรคต พระองค์ทรงสำเร็จการศึกษาจากมหาวิทยาลัยคาทอลิกลอยแวน ซึ่งเป็นที่ที่สมเด็จพระจักรพรรดิออตโต พระเชษฐาของพระองค์ก็ทรงสำเร็จการศึกษาที่มหาวิทยาลัยแห่งนี้เช่นกัน ต่อมาปีพ.ศ. 2483 พระราชวงศ์อิมพีเรียลได้อพยพไปที่ประเทศแคนาดา พระองค์จึงทรงสำเร็จการศึกษาในสาขาคณะนิติศาสตร์ รัฐศาสตร์ และสังคมศาสตร์ที่มหาวิทยาลัยลาวัล เมืองควีเบค 

ในช่วงระหว่างสงครามโลกครั้งที่ 2 พระองค์ทรงช่วยเหลือผู้ยากไร้ชาวยิวซึ่งอพยพจากประเทศเยอรมนี ซึ่งขณะนั้นจอมเผด็จการอดอล์ฟ ฮิตเลอร์ปกครองเยอรมนีอยู่ ต่อมาปีพ.ศ. 2486 พระองค์ทรงเข้าร่วมกับกองทัพนาวีสหรัฐ โดยตามคำเชิญของแฟรงกลิน ดี. รูสเวลต์ ประธานาธิบดีแห่งสหรัฐอเมริกา ปีต่อมา พระองค์จึงได้ทรงร่วมรบกับนายทหารคนอื่นๆ โดยได้ทรงร่วมรบในสงครามนอร์มองดี ประเทศฝรั่งเศส พระองค์ทรงเข้าร่วมกองทัพสหรัฐฯ จนถึงปี พ.ศ. 2490

เมื่อปี พ.ศ. 2501 พระองค์ได้พาครอบครัวของพระองค์มาพำนักที่ประเทศเบลเยียม พระองค์รวมทั้งอาร์ชดัชเชสมารี แอสตริด พระชายา ได้ทรงงานเพื่อสังคม โดยช่วยเหลือผู้รากไร้และคนตกงานจำนวนมาก พระองค์ทรงประทับอยู่ในประเทศเบลเยียมจนกระทั่งสิ้นพระชนม์

 พระโอรส-ธิดา 
อาร์ชดยุกคาร์ล ลุดวิกทรงอภิเษกสมรสกับเจ้าหญิงโยลันเดอแห่งลิกเน่ ซึ่งเป็นพระธิดาในเจ้าชายยูเจนแห่งลิกเน และเจ้าหญิงเฟลิปปีนส์แห่งโนอายส์ ณ วิหารโบเลวล์ ประเทศเบลเยียม เมื่อวันที่ 17 มกราคม พ.ศ. 2493 ทั้งสองพระองค์มีพระโอรสและพระธิดารวมทั้งสิ้น 4 พระองค์ ดังนี้

 อาร์ชดยุก รูดอล์ฟ มาเรีย คาร์ล ยูเจน แอนนา แอนโตนิอุส (Rudolf Maria Carl Eugen Anna Antonius von Habsburg-Lothringen) ประสูติเมื่อวันที่ 17 พฤศจิกายน พ.ศ. 2493 ทรงอภิเษกสมรสกับ บารอนเนสมารี เฮเลน คริสเตียน โจเซฟีน แห่งวิลเลนแฟ็ก-โวเกลแซก มีพระโอรส-พระธิดารวม 8 พระองค์ ดังนี้...
 อาร์ชดยุกคาร์ล คริสเตียน มารี กาย ยูเจน (Carl Christian Marie Guy Eugène von Habsburg-Lorraine) ประสูติเมื่อวันที่ 9 พฤษภาคม พ.ศ. 2520 ทรงอภิเษกสมรสกับเอสเต็ลล์ เดอ โรแม็ง ยังไม่มีพระโอรสหรือพระธิดา
 อาร์ชดัชเชส พริซิลล่า มารี ซีต้า ซีบิลล์ (Priscilla Marie Zita Sybille von Habsburg-Lorraine) ประสูติเมื่อวันที่ 5 มิถุนายน พ.ศ. 2523
 อาร์ชดยุก โจฮันเนส มารี อเล็กซานเดอร์ เบอร์แทรนด์ กาย พิอุส (Johannes Marie Alexander Bertrand Guy Pius von Habsburg-Lorraine) ประสูติเมื่อวันที่ 1 มิถุนายน พ.ศ. 2524
 อาร์ชดยุก โธมัส มารี คาร์ล เฟรเดอริค ฟรองซัวส์ (Thomas Marie Carl Frédéric François von Habsburg-Lorraine) ประสูติเมื่อวันที่ 13 ตุลาคม พ.ศ. 2526
 อาร์ชดัชเชส มารี เดส ไนเจส คอนสแตนซ่า ลอว์เรนซ์ ฟรองซัวส์ เธเรส แอนน์ (Marie-des-Neiges Constanza Laurence Françoise Thérèse Anne von Habsburg-Lorraine) ประสูติเมื่อวันที่ 17 มิถุนายน พ.ศ. 2529
 อาร์ชดยุก ฟรานซ์ ลุดวิก มาเรีย มาร์ติน ปิเอ ไมเคิล กาเบรียล ราฟาเอล (Franz-Ludwig Maria Martin Pie Michael Gabriel Rafael von Habsburg-Lorraine) ประสูติเมื่อวันที่ 5 ตุลาคม พ.ศ. 2531
 อาร์ชดยุก ไมเคิล โจเซฟ มาเรีย คาร์ล คริสเตียน ราฟาเอล กาเบรียล (Michael Joseph Maria Carl-Christian Raphael Gabriel von Habsburg-Lorraine) ประสูติเมื่อวันที่ 15 กันยายน พ.ศ. 2533
 อาร์ชดยุก โจเซฟ มาเรีย คริสเตียน แอนเดรียส์ ไมเคิล ราฟาเอล กาเบรียล (Joseph Maria Christian Andreas Michael Raphael Gabriel von Habsburg-Lorraine) ประสูติเมื่อวันที่ 14 พฤศจิกายน พ.ศ. 2534

 อาร์ชดัชเชส อเล็กซานดร้า มาเรีย แอนนา ฟิลลิปป้า โอโธเนีย (Alexandra Maria Anna Philippa Othonia von Habsburg-Lothringen) ประสูติเมื่อวันที่ 10 มิถุนายน พ.ศ. 2495 ทรงอภิเษกสมรสกับสามัญชนเบลเยียม เฮ็คเตอร์ ไรเซิล ทรงมีบุตร-ธิดา รวมทั้งสิ้น 3 พระองค์ ดังนี้...
 เฟลิเป้  หลุยส์ มาเรีย ฟรานซิสโก้ โรดอลโฟ้ แอนเดรส มิเกล ไรเซิล เกิดเมื่อวันที่ 27 กุมภาพันธ์ พ.ศ. 2529
 มาเรีย โซเฟีย ไรเซิล เกิดเมื่อวันที่ 18 กรกฎาคม พ.ศ. 2530
 คอนสแตนซ่า มาเรีย เทเรซ่า แอสตริด ลอเรนซ่า ซีต้า ไรเซิล เกิดเมื่อวันที่ 1 กันยายน พ.ศ. 2532

 อาร์ชดยุก คาร์ล คริสเตียน มาเรีย แอนนา รูดอล์ฟ แอนตัน (Carl Christian Maria Anna Rudolph Anton von Habsburg-Lothringen) ประสูติเมื่อวันที่ 26 สิงหาคม พ.ศ. 2497 ทรงอภิเษกสมรสกับ เจ้าหญิงมารี แอสตริดแห่งลักเซมเบิร์ก มีพระโอรส-ธิดารวมทั้งสิ้น 5 พระองค์ ดังนี้...
 อาร์ชดัชเชส มารี คริสตีน แอนน์ แอสตริด ซีต้า ชาร์ลอต (Marie Christine Anne Astrid Zita Charlotte von Habsburg-Lorraine) ประสูติเมื่อวันที่ 31 กรกฎาคม พ.ศ. 2526
 อาร์ชดยุก ไอเมอร์ เอ็มมานูเอล ซิเมออน ชอง คาร์ล (Imre Emanuel Simeon Jean Carl von Habsburg-Lorraine) ประสูติเมื่อวันที่ 8 ธันวาคม พ.ศ. 2528
 อาร์ชดยุก คริสโตฟ อองรี อเล็กซานเดอร์ มาเรีย (Christoph Henri Alexander Maria von Habsburg-lorraine) ประสูติเมื่อวันที่ 2 กุมภาพันธ์ พ.ศ. 2531
 อาร์ชดยุก อเล็กซานเดอร์ เฮ็คเตอร์ มารี คาร์ล ลีโอโพลด์ (Alexander Hector Marie Karl Leopold von Habsburg-Lorraine) ประสูติเมื่อวันที่ 26 กันยายน พ.ศ. 2533
 อาร์ชดัชเชส กาเบรียลล่า มาเรีย พิลาร์ โยลันเดอ โจเซฟิน ชาร์ลอต (Gabriella Maria Pilar Yolande Joséphine-Charlotte von Habsburg-Lorraine) ประสูติเมื่อวันที่ 26 มีนาคม พ.ศ. 2537

 อาร์ชดัชเชส มาเรีย คอนสแตนซ่า แอนนา โรซาริโอ้ โรเบิร์ตต้า (Maria Constanza Anna Rosario Roberta von Habsburg-Lothringen) ประสูติเมื่อวันที่ 19 สิงหาคม พ.ศ. 2500 ทรงอภิเษกสมรสกับ เจ้าชายฟรานซ์ โจเซฟแห่งอัวส์เบิร์ก-เทราท์สัน

อาร์ชดยุกคาร์ล ลุดวิกทรงสิ้นพระชนม์เมื่อวันที่ 11 ธันวาคม พ.ศ. 2550 ณ กรุงบรัสเซลส์ ประเทศเบลเยียม พระชันษาได้ 89 ปี พระราชพิธีพระศพถูกจัดขึ้น ณ กรุงเวียนนา โดยมีพระราชวงศ์ออสเตรีย-ฮังการี พระราชวงศ์ลักเซมเบิร์ก และพระราชวงศ์เบลเยียม เข้าร่วมในพิธีศพด้วย พระศพของพระองค์ถูกฝังที่วิหารฮาพส์บวร์ค อิมพีเรียลคริปต์ กรุงเวียนนา พระศพถูกฝังอยู่เคียงข้างสมเด็จพระจักรพรรดินีซีตา พระราชชนนีของพระองค์ โดยพระราชพิธีศพครั้งนี้คณะรัฐบาลออสเตรียได้เข้ามามีส่วนร่วมในครั้งนี้ด้วย

 ราชตระกูล 
+พระราชตระกูลในสามรุ่นของอาร์ชดยุกคาร์ลลุดวิกแห่งออสเตรีย อาร์ชดยุกคาร์ล ลุดวิกแห่งออสเตรีย พระชนก:สมเด็จพระจักรพรรดิคาร์ลที่ 1 แห่งออสเตรีย พระอัยกาฝ่ายพระชนก:อาร์ชดยุกอ๊อตโต้ ฟรานซ์แห่งออสเตรีย พระปัยกาฝ่ายพระชนก:อาร์ชดยุกคาร์ล ลุดวิกแห่งออสเตรีย พระปัยยิกาฝ่ายพระชนก:เจ้าหญิงมาเรีย แอนนันซุเอต้าแห่งทู ซิชิลี่ส์ พระอัยยิกาฝ่ายพระชนก:เจ้าหญิงมาเรีย โจเซฟ่าแห่งแซ็กโซนี พระปัยกาฝ่ายพระชนก:สมเด็จพระราชาธิบดีเฟอร์ดินานด์ที่ 2 แห่งทู ซิชิลี่ส์  พระปัยยิกาฝ่ายพระชนก:อาร์ชดัชเชสมาเรีย เทเรซ่าแห่งออสเตรีย พระชนนี:สมเด็จพระจักรพรรดินีซีต้าแห่งออสเตรีย พระอัยกาฝ่ายพระชนนี:ดยุกโรเบิร์ตที่ 1 แห่งปาร์มา พระปัยกาฝ่ายพระชนนี:ดยุกชาร์ลส์ที่ 3 แห่งปาร์มา พระปัยยิกาฝ่ายพระชนนี:เจ้าหญิงหลุยส์ มารี เทเรสแห่งฝรั่งเศส พระอัยยิกาฝ่ายพระชนนี:เจ้าหญิงมาเรีย แอนโตเนียแห่งโปรตุเกส พระปัยกาฝ่ายพระชนนี:สมเด็จพระราชาธิบดีมิเกลที่ 1 แห่งโปรตุเกส พระปัยยิกาฝ่ายพระชนนี:เจ้าหญิงอาเดลเลดแห่งโลเวนสไตน์-เวอร์เธ็ม-โรเซนเบิร์ก

 แหล่งข้อมูลอื่น 
 An Online Gotha: Austria  Genealogy of the Imperial House of Austria-Hungary
 Karl Ludwig Erzherzog von Österreich  at thePeerage.com
 Carl Ludwig Habsburg-Lothringen ist tot   kurier.at

ค
ค
ค
หมวดหมู่:เจ้าชายโบฮีเมีย
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
หมวดหมู่:พระราชบุตรในจักรพรรดิคาร์ลที่ 1 แห่งออสเตรีย
หมวดหมู่:อัศวินขนแกะทองคำแห่งออสเตรีย